text: I 1948 miheca tangasa 1990 mihecaan a romi’adan to palaedan to finacadan, o samarariday ko kasasiwtocan no finacadan itiya i South Africa[27]. Talacowa i palaedan to finacadan itiya ’alomanay fohecalay tamdaw micoker to nian a rikec to palaedan to finacadan, nikawrira ira to ko 20% fohecalay tamdaw ko caayay picoker tinian a rikec, oya papotalay a mipececay a ’icel ko sakapaherek no nia palaedan to finacadan[27]. Nai 1990 mihecaan miteka, nanoyaan sa mapalasawad ko rikec to pipalaedan to finacadan no South Africa, nikawrira o sici a rikec ko satadamaanay ko saka sasili’ay ko sapilaheci[25]. Roma, o South Africa i Africa a faniyot tangasa i mamala cemahaday a kitakit, caay kapapina i awaayay ko kasasifelihan no sician a kitakit. I 1993 mihecaan adihayay a kasarakad i kasasowalan a lomaoc micikeroh patireng to fa^elohay a South Africa sifo mitelek ato milaheci to sakidadipot to no tamdawan a kimpo[30][31][32].